Didirišwa tša go ithuta Beibele
Tirelo ya Rena ya Mmušo
Bokgobapuku bja Inthaneteng
Ditaba go ya ka Dinaga
Tša Molao go ya ka Dinaga
Dipotšišo Tšeo di Botšišwago Kudu ka Dihlatse tša Jehofa
Mediro ya Dihlatse tša Jehofa
Lefaseng ka Moka
Sehlogo sa go Latela
Madireng a Lefase
DIHLOGO TŠE DINGWE TŠA INTHANETENG
Dihlatse tša Jehofa
Dilo tše di Lego Gona
Dikgatišo tše di Lego Gona
Bohlale bo a Goeletša—Na o a bo kwa?
BOHLALE bo bohlokwa kudu. Ge nkabe e se ka bohlale re be re tla dulela go dira diphošo. Eupša bohlale bja kgonthe bo ka hwetšwa kae? Mongwadi wa puku ya Diema o be a naganne ka bohlale bjo bo sa bapišwego le selo bja Mmopi wa rena. Go oketša moo, bohlale bja Gagwe bo ka hwetšwa ke batho ka moka ka pukung e kgethegilego, e lego Beibele. Ela hloko dilo tše di latelago:
The World Book Encyclopedia e re Beibele “ke puku yeo e abilwego ka bontši kudu historing. E fetoletšwe ka makga a mantši, le ka maleme a mantši kudu go feta puku le ge e le efe e nngwe.” Ga bjale Beibele e hwetšagala e feletše goba ka karolo ya yona ka maleme a ka bago a 2 600, e lego seo se dirago gore e hwetšwe ke batho ba ka godimo ga 90 lekgolong.
Le gona bohlale bo “[tšwela pele] bo goeletša” ka tsela ya kgonthe. Go Mateo 24:14, re bala gore: “Ditaba tše tše dibotse tša Mmušo di tla bolelwa lefaseng ka moka gore e be bohlatse go ditšhaba tšohle, ke moka bofelo [bja lefase le] bo tla tla.”
‘Ditaba tšeo tše dibotse’ ke bohlale bja kgonthe ka gobane di re botša ka tharollo e bohlale ya Modimo ya mathata a batho, e lego Mmušo wa Gagwe. Mmušo woo wa Modimo o tla buša lefase ka moka—lefase le tla ba le pušo e tee. (Daniele 2:44; 7:13, 14) Ke ka baka leo Jesu Kriste a rapetšego ka gore: “Mmušo wa gago a o tle. Thato ya gago a e direge le mo lefaseng bjalo ka ge e direga legodimong.”—Mateo 6:9, 10.
Dihlatse tša Jehofa di tšea e le tokelo go bolela ka Mmušo wa Modimo dinageng tše 239! Ee, bohlale—bohlale bja Modimo—ka kgonthe bo a “goeletša,” gaešita le “moo go tsenwago gona.” Na o a bo kwa?
Ntšha Moneelo wa go Thekga Modiro wa Rena wa Lefase ka Bophara